

**องค์การบริหารส่วนตำบลบ้านกุ่ม อำเภอสองพี่น้อง จังหวัดสุพรรณบุรี**

ขอประชาสัมพันธ์ และเปิดรับลงทะเบียนเบี้ยยังชีพผู้สูงอายุ ตั้งแต่เดือนตุลาคม 2562 ถึง เดือนพฤศจิกายน 2562 และเดือนมกราคม 2563 ถึง เดือนกันยายน 2563 องค์การบริหารส่วนตำบลบ้านกุ่ม ขอเชิญชวนให้ผู้สูงอายุที่มีอายุ 60 ปีบริบูรณ์ และผู้สูงอายุที่จะมีอายุ 60 ปีบริบูรณ์ (เกิดก่อนวันที่ 2 กันยายน 2504) มาขึ้นทะเบียนเบี้ยยังชีพผู้สูงอายุ โดยมีคุณสมบัติ ดังนี้

1. มีภูมิลำเนาในเขตพื้นที่ตำบลบ้านกุ่ม แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี
2. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ

ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่เดือนตุลาคม 2562 ถึง พฤศจิกายน2562 และเดือนมกราคม 2563 ถึง

เดือนกันยายน 2563 ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ องค์การบริหารส่วนตำบลบ้านกุ่ม ระหว่างเวลา 08.30 – 16.30 น. (ในวันและเวลาราชการ) เพื่อจะได้รับสิทธิรับเงินเบี้ยยังชีพ โดยเตรียมเอกสารหลักฐาน ดังนี้

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้าน (ที่เป็นปัจจุบัน) พร้อมสำเนา
3. สมุดบัญชีเงินฝากธนาคารในนามผู้มีสิทธิ/ผู้ได้รับมอบอำนาจจากผู้มีสิทธิ์ พร้อมสำเนา (สำหรับเตรียมการรองรับการจ่ายเงินเบี้ยยังชีพ)

**สอบถามรายละเอียดเพิ่มเติมได้ที่ องค์การบริหารส่วนตำบลบ้านกุ่ม อำเภอสองพี่น้อง จังหวัดสุพรรณบุรี**

**โทร. 035-521292**